Salango tunelis

Salango tunelis () – tunelis Afganistane, Hindukušo kalnuose, įrengtas Salango perėjoje, ~3400 m aukštyje. Juo eina svarbus kelias iš Kabulo į šalies šiaurę (Kundūzą, Mazari Šarifą). Tunelio ilgis 2,6 km, plotis ir aukštis iki 7 m (centre aukštis 4,9 m). 2010 m. tuneliu per dieną pravažiuodavo ~16 tūkst. automobilių.

Salango tunelio statybos pradėtos 1955 m. bendromis TSRS ir Afganistano socialistinės valdžios pastangomis. 1964 m. tunelis buvo atidarytas – jis leido sutaupyti ~300 km kelio ir įgalino susisiekimą ištisus metus. Iki 1973 m., kai pastatytas Eizenhauerio tunelis (JAV, Koloradas), tai buvo aukščiausias tunelis su automobilių keliu pasaulyje. TSRS-Afganistano karo metu tunelis buvo svarbiausia tarybinės armijos arterija, todėl 1982 m. lapkričio 3 d. jame mudžachedinai atliko teroro išpuolį, sukeldami sprogimą. Tikslus aukų skaičius nežinomas, kai kuriais duomenimis žuvo 64 TSRS kariai ir 112 afganų. Talibanui užvaldžius šalį, tunelis liko apgriautas ir nebenaudojamas. 2002 m. jungtinės NATO pajėgos tunelį vėl pritaikė eismui. Dabar tunelio apylinkėse dažnos pavojingos sniego nuošliaužos.

Kategorija:Afganistano transportas
Kategorija:Tuneliai